
B. Osobitná časť

K čl. I
K bodu 1 až 3
V § 2 ods. 1 sa upravuje maximálna výška úhrady za jeden bod zdravotného výkonu z hodnoty 0,070820 eura na hodnotu 0,083377 eura.
V § 2 ods. 2 sa upravuje maximálna výška úhrady na jedného poistenca verejného zdravotného poistenia z hodnoty 0,052299 eura mesačne na hodnotu 0,053352 eura mesačne.
V § 3 ods. 1 návrhu nariadenia sa upravuje:
- výška paušálnej úhrady za poskytovanie zdravotnej starostlivosti v ambulancii pevnej ambulantnej pohotovostnej služby pre dospelých zo sumy 14 178 eur mesačne na jednu ambulanciu pevnej ambulantnej pohotovostnej služby pre dospelých na sumu 14 832 eur mesačne na jednu ambulanciu pevnej ambulantnej pohotovostnej služby pre dospelých, 
- výška paušálnej úhrady za poskytovanie zdravotnej starostlivosti v ambulancii pevnej ambulantnej pohotovostnej služby pre deti a dorast zo sumy 13 503 eur mesačne na jednu ambulanciu pevnej ambulantnej pohotovostnej služby pre deti a dorast na sumu 13 988 eur mesačne na jednu ambulanciu pevnej ambulantnej pohotovostnej služby pre deti a dorast. 


K čl. II
Ustanovuje sa účinnosť nariadenia vlády vzhľadom na legislatívne zmeny, ktoré sa premietajú do zvýšenia mzdového ohodnotenia zdravotníckych pracovníkov slúžiacich v ambulanciách pohotovostnej služby. 

